## El Consell aprova un conveni entre l’Institut Valencià de Cultura i l’Ajuntament d’Alcoi per a organitzar la Mostra de Teatre

*** Per mitjà d’este acord, l’Institut Valencià de Cultura aportarà 155.000 euros**

El Consell ha aprovat un conveni entre l’Institut Valencià de Cultura (IVC) i l’Ajuntament d’Alcoi per a donar suport a l’organització de la 33a edició de la Mostra de Teatre d’Alcoi, que tindrà lloc del 21 al 25 d’octubre de 2024.

Mitjançant este acord, l’Institut Valencià de Cultura aportarà 155.000 euros. Per la seua part, l’Ajuntament d’Alcoi es compromet a dur a terme el programa d’activitats programades, a justificar adequadament els gastos subvencionables i a incorporar la marca o el logotip de l’IVC com a patrocinador de les activitats.

L’Ajuntament d’Alcoi organitza la Mostra de Teatre com a festival i fira d’arts escèniques, que enguany celebra la 33a edició. El festival promou productes escènics de qualitat i organitza un espai de trobada i d’intercanvi d’experiències entre artistes i professionals del sector.

Fecha: 08/10/2024